Didžiojo prizo šachmatų varžybos

FIDE Didžiojo prizo varžybos (pranc. Grand Prix) – tai FIDE ir komercinio partnerio AGON'o organizuojama, dvejus metus trunkanti, serija šachmatų turnyrų. 
Ji susideda  iš keturių ar šešių turnyrų, kuriuose atrenkama dalis žaidėjų į Pasaulio šachmatų čempionato Kandidatų turnyrą. 
Kiekvienas žaidėjas gali dalyvauti keturiuose turnyruose. Kiekviename Didžiojo prizo turnyre, priklausomai nuo užimtos vietos, dalyvis gauna tam tikrą balų kiekį. Tik trys turnyrai yra įskaitiniai. 
Didžiojo prizo varžybų nugalėtojas nustatomas pagal didžiausią trijuose turnyruose surinktų balų sumą. 
Į Kandidatų turnyrą patenka du žaidėjai, surinkusieji didžiausią balų sumą. Moterys turi  Didžiojo prizo šachmatų varžybas atskirai. Abi varžybas rengia FIDE.

Istorija

Pirmosios FIDE Didžiojo Prizo varžybos vyko 2008–2010. Varžybas sudarė šešeri turnyrai, kurie padėjo atrinkti du žaidėjus į 2012 m. pasaulio šachmatų čempionato Kandidatų turnyrą. Šias varžybas laimėjo Levonas Aronianas, žaidęs tik trijuose turnyruose: du turnyrus laimėjo, trečiajame užėmė antrą vietą ir surinkęs 500 balų užėmė pirmąją vietą. Antrąją vietą užėmęs Teimūras Radžabovas surinko 419,33 balus ir 56 balais aplenkė trečiąją vietą užėmusį Aleksandrą Griščiuką.

Žaidėjo sutikimas

FIDE paskelbus žaidėjų sąrašą, organizatorius, turnyrų vietas ir datas, dalyviai per dvi savaites turi pasirašyti ir pasiųsti  elektroniniu paštu atsisiųstą iš FIDE žaidėjo sutikimą, o pasirašytą kopiją pasiųsti dar ir paštu.
Iki FIDE nustatytos datos visi žaidėjai, kurie norėtų dalyvauti, turi pasiųsti žaidėjo sutikimą į FIDE sekretoriatą.

Žaidėjų paskirstymas

Kai yra galutinai paskelbta, kuriuose miestuose ir kada vyks turnyrai, žaidėjai turi pareikšti pageidavimą, kuriuose 4 turnyruose norėtų dalyvauti.
Nors FIDE nėra įpareigota, bet ji gerbia žaidėjų pasirinkimą, nors tai įvykdyti ne visada pavyksta, kai tenka į turnyrus žaidėjus skirstyti, išlaikant vidutinį turnyrų reitingą ir žaidėjų iš atskirų žemynų tolygų išdėstymą.
Jau ir po žaidėjų išskirstymo FIDE pasilieka teisę išimtinais atvejais, susidarius netikėtoms aplinkybėms, perkelti žaidėjus iš vieno turnyro į kitą.

Žaidėjų pakeitimas

Tuo atveju, kai žaidėjas negali dalyvauti, jis pakeičiamas iš žaidėjų rezervo sąrašo.

Žaidėjų atsakomybė

Žaidėjas, kuris pasitraukia iš Didžiojo prizo varžybų, bet kuriuo metu po jo sutarties su FIDE pasirašymo, arba pasirašyto žaidėjo susitarimo pristatymo ir kuris nepateikia pateisinamos pasitraukimo priežasties, FIDE, kai jai tai atrodo pagrįsta, gali pašalinti žaidėją iš kito pasaulio čempionato ciklo. FIDE turi teisę taikyti ir bet kokią kitą priemonę, ar sankciją.
Jei žaidėjas pasitraukia iš turnyro sužaidęs 50 % ir daugiau partijų, likusioms partijoms užskaitomas pralaimėjimas.
Kai žaidėjas pasitraukia iš turnyro nesužaidęs 50 %, visi jo rezultatai yra anuliuojami. Jei žaidėjas pasitraukia iš turnyro ne dėl ligos,
ar sužeidimo, jis praranda teisę į turnyro prizą ir yra pašalinamas iš tolimesnio šio pasaulio čempionato ciklo varžybų.

2012–2013 m. FIDE Didžiojo prizo varžybos

Susumavus kiekvieno dalyvio geriausių trijų turnyrų balus paaiškėjo, kad nugalėjo Veselinas Topalovas Karuana, antras - Šakhrijaras Mamedjarovas.
Išsamiau: 2012-2013 FIDE Didžiojo prizo varžybos

2014 – 2015 m. FIDE Didžiojo prizo varžybos

Susumavus kiekvieno dalyvio geriausių trijų turnyrų balus paaiškėjo, kad nugalėjo Fabianas Karuana, antras - Hikaru Nakamura.
Išsamiauː 2014-2015 m. FIDE Didžiojo prizo varžybos

2017 m. FIDE atvirosios Didžiojo prizo varžybos

2017 m. atvirosiose Didžiojo prizo varžybose buvo atrenkami du žaidėjai į 2018 m. pasaulio šachmatų čempionato kandidatų turnyrą. 
Bendroje įskaitoje nugalėjo Šachrijaras Mamedjarovas iš Azerbaidžano. Antras liko Aleksandras Griščiukas iš Rusijos.
Išsamiauː 2017 m. FIDE Didžiojo prizo varžybos